text: এস্তোনীয় ফুটবল অ্যাসোসিয়েশন (, ; এছাড়াও সংক্ষেপে ইজেএল এবং ইএফএ নামে পরিচিত) হচ্ছে এস্তোনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২১ সালের ১৪ই ডিসেম্বর তারিখে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, তবে সোভিয়েত ইউনিয়নের দ্বারা এস্তোনিয়া দখল করার পরে তা ভেঙে দেওয়া হয়। ১৯৯২ সালে এস্তোনিয়া স্বাধীনতা পুনরুদ্ধার করার পরে এটি আবার ফিফার সদস্য হয়। অন্যদিকে পাশাপাশি প্রতিষ্ঠার ৭১ বছর পর ১৯৯২ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর এস্তোনিয়ার রাজধানী তাল্লিনে অবস্থিত।
  
  এই সংস্থাটি এস্তোনিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মেইস্ত্রিলিগা, নাইস্তে মেইস্ত্রিলিগা এবং এস্তোনীয় কাপের মতো প্রতিযোগিতার সকল কার্যক্রম পরিচালনা করে। বর্তমানে এস্তোনীয় ফুটবল অ্যাসোসিয়েশনের সভাপতির দায়িত্ব পালন করছেন আইভার পোহলাক এবং সাধারণ সম্পাদকের দায়িত্ব পালন করছেন আন্নে রেই।
  
  বিতর্ক
  ২০১৭ সালে ফিফা এস্তোনীয় ফুটবল এসোসিয়েশনকে ৩০,০০০ সুইস ফ্রাঁ (২৬,০০০ ইউরো) জরিমানা করেছে এবং বসনিয়া ও হার্জেগোভিনার ভক্তরা মাঠে জ্বলন্ত উপকরণ ফেলে দেওয়ার একটি ঘটনার কারণে তাদের একটি সতর্কতা দিয়েছে।
  
  কর্মকর্তা
  
  তথ্যসূত্র
  
  বহিঃসংযোগ
  
    
   ফিফা-এ এস্তোনীয় ফুটবল অ্যাসোসিয়েশন 
   উয়েফা-এ এস্তোনীয় ফুটবল অ্যাসোসিয়েশন 
   পুরাতন এস্তোনীয় ফুটবল এসোসিয়েশন ওয়েবসাইট 
  
  বিষয়শ্রেণী:এস্তোনীয় ফুটবল অ্যাসোসিয়েশন
  বিষয়শ্রেণী:১৯২১-এ এস্তোনিয়া-এ প্রতিষ্ঠিত
  বিষয়শ্রেণী:১৯২১-এ প্রতিষ্ঠিত ক্রীড়া সংস্থা
  বিষয়শ্রেণী:এস্তোনিয়ার ক্রীড়া নিয়ন্ত্রণ সংস্থা
  বিষয়শ্রেণী:এস্তোনিয়ার ফুটবল পরিচালনা পরিষদ
  বিষয়শ্রেণী:উয়েফার সদস্য
title: এস্তোনীয় ফুটবল অ্যাসোসিয়েশন